Gesonde Seks Movie review – Friends with Kids | Timothy Kieswetter's Blog oor Gesonde Seksualiteit
Posted on August 28, 2014 by Timothy Kieswetter
Stars: Jennifer Westfeldt, Adam Scott, Maya Rudoph, Chris O’Dowd
Hierdie fliek het nogal ‘n indruk gemaak op my. Nie omdat dit baie snaaks of romanties of mooi is nie. Maar oor die dieper gesprek rondom wat gebeur met ‘n huwelik wanneer kinders by kom. Die storie gaan oor Julie (Jennifer Westveldt) en Jason (Adam Scott) wie jare lange vriende is. Hulle het al probeer uitgaan maar gesien daar was nie ‘chemistry’ nie.
Hulle voel net te veel soos broer en suster. Ironies genoeg, besluit hulle om saam ‘n kind te hê. Hulle spekuleer dat hulle sal goeie ouers kan wees en mekaar nog ruimte gee om ander verhoudings te hê en sodoende die horibale bakleiery en lelik word van hulle vriende, uitskakel. Want duidelik het kinders kry hulle vriende se huwelike baie skade aangedoen. Dis duidelik baie stresvol en min lekker om kinders saam met iemand anders groot te moet maak. Of is dit? Die storie is lank en bietjie uitputtend maar die einde los jou met ‘n warm gevoel in jou hart.
Die Gesonde Seks les is dat daar ‘n konstante soektog in die huwelik is na ‘equality’. Ons kompeteer teen mekaar sonder om dit ooit te weet. Dis nog altyd daar maar wanneer kinders arriveer, raak die kompetisie strenger. Ons kyk heeltyd of die ander een sy kant bring. En sodra ons voel iets is ongelyk of onregverdig, is daar gevoelens van resentment. Dit kan opbou as dit nie uitgepraat is nie en lei dan na konflik. Sommige paartjies deel alleste netjies in die helfde. Kinders rondry, inkopies doen, aandete voorberei, selfs nag voedings word ge-alternate. Ander besef weer mamma se talente lê in die huishouding, pappa s’n by die geld inbring. En ander probeer saam saam by alles uitkom.
Het julle ‘n sisteem in julle gesin? Het julle al gepraat oor die verdeling van verantwoordelikhede of is dit vanselfsprekend? Voel een dat hy/sy die meeste doen in die gesin? Het julle ‘n skeidsregter nodig? Watookal julle opset, die beste plan bly dat twee beter is as een. Baie hande maak ligte werk. ‘n Tou met twee stringe is sterker. En ‘n huis wat verenig is, bly staan!
This entry was posted in Movie Review by Timothy Kieswetter. Bookmark the permalink.